

THIRRJE PËR APLIKIM

TRAJNIMI PËR PUNIMIN E VESHJEVE TRADICIONALE “DOLLAMAVE“

EC Ma Ndryshe në kuadër të projektit "Trashëgimia kulturore për të gjithë: Ruajtja, edukimi, zhvillimi dhe inovacioni", fton gratë dhe vajzat që të aplikojnë për pjesëmarrje në trajnimin për punimin e veshjeve tradicionale “dollamave“ (veshjeve tradicionale për nuse të punuara me dorë). Trajnimi ka për qëllim të aftësoj pjesëmarrëset për qepjen e dollamave me dorë dhe kështu të rrisë mundësitë e tyre për punë në të ardhmen.

Të drejtë aplikimi kanë vajzat dhe gratë e moshës **25** deri **55** vjeç nga të gjitha komunitetet që banojnë në rajonin e Prizrenit. Trajnimi do të zgjasë **5 muaj** dhe pjesëmarrëset do të mësojnë zejen tradicionale të punimit te „dollamave“ nga profesionistë më përvojë të gjërë në këtë fushë. Pjesëmarrëset e përzgjedhura obligohen që të përcjellin rregullisht trajnimin dhe zotohen që të angazhohen dhe përkushtohen ndaj veprimtarisë duke krijuar marrëdhënie të mira me grupin dhe stafin e punëtorisë.

**Mënyra e aplikimit:** aplikimi mund të bëhet duke plotësuar klikuar linkun ([https://forms.gle/Us2GVpqu7t3msQP47](https://forms.gle/Us2GVpqu7t3msQP47?fbclid=IwZXh0bgNhZW0CMTAAAR3-bGd7Wm2T1or54r1cmK3Rgy5cw26L2-9eYUDjGjtuTkVc70ObQpc8sZE_aem__yb-auXeG3r1i0LNQW-_GQ) ) apo përmes plotësimit të aplikacionit në zyret e EC Ma Ndryshe në Prizren (Rr. Fehmi Lladrovci 94, 20000) çdo ditë pune nga ora 9:30h – 16:00h.

Për më shumë informata mund të na kontaktoni në: 049 714 024 & 029 222 771.

Afati i aplikimit: afati i fundit për aplikim është data **15 shtator 2024, ora 00:00**. Vetëm pjesemarrëset e përzgjedhura do të njoftohen/lajmërohen brenda 7 ditëve pas mbylljes së shpalljes. Në rast të mospranimit të kandidateve të përshtatshme, EC Ma Ndryshe rezervon të drejtën e anulimit të kësaj thirrje.

Projekti i EC Ma Ndryshe "Trashëgimia kulturore për të gjithë: Ruajtja, edukimi, zhvillimi dhe inovacioni” është pjesë e grantit të financuar nga Ministria e Kulturës, Rinisë dhe Sporteve në Kosovë.